Babelscape/SREDFM huggingface dataset:
Πίτσο

Το Πίτσο είναι Δήμος και λιμάνι της Ιταλικής επαρχίας Βίμπο Βαλέντια στην Ιταλική Περιφέρεια Καλαβρία στην νότια Ιταλία. Βρίσκεται στην κορυφή ενός λόφου από τον οποίο επιβλέπει τον κόλπο της Αγίας Ευφημίας, οι κύριοι δραστηριότητες των κατοίκων του νησιού είναι η αλιεία, αλιεύεται ιδιαίτερα Τόνος και Κοράλλι.
Ίβο Μπουράτοβιτς

Ο Ίβο Μπουράτοβιτς (σερβοκροατικά: Иво Буратовић, Račišće, 28 Σεπτεμβρίου 1909 – Γιοχάνεσμπουργκ, 11 Μαρτίου 1971) ήταν Γιουγκοσλάβος αθλητής του στίβου ο οποίος ειδικευόταν στα 110 μέτρα εμπόδια, στα άλματα και στο δέκαθλο.

Γεννήθηκε το 1909 στο χωριό Račišće της Αυστροουγγαρίας (περιοχή της σημερινής Κροατίας) και ήταν αθλητής στίβου της Κονκόρντια Ζάγκρεμπ. Το 1934 εκπροσώπησε τη Γιουγκοσλαβία στο πρώτο Ευρωπαϊκό Πρωτάθλημα Στίβου που διοργανώθηκε στο Τορίνο της Ιταλίας. Αγωνίστηκε στα 110 μέτρα με εμπόδια, όπου αποχώρησε στους 2ους ημιτελικούς τερματίζοντας στην 4η θέση με επίδοση 15.1. 

Το 1936 συμμετείχε στο άλμα εις μήκος στους Ολυμπιακούς Αγώνες που διοργανώθηκαν στο Βερολίνο της Ναζιστικής Γερμανίας, αλλά απέτυχε να προκριθεί στους τελικούς.

Το 1929 πήρε μέρος στους Παμβαλκανικούς αγώνες που διεξήχθησαν στην Αθήνα, κερδίζοντας το χρυσό μετάλλιο στο άλμα εις ύψος (1.75 μ.) και το αργυρό στα 110 μέτρα με εμπόδια (16.8). Στους Βαλκανικούς Αγώνες του 1933 και του 1934, κατέκτησε το χρυσό μετάλλιο στο άλμα εις μήκος (6,855 μ.) και στο άλμα εις ύψος (1.80 μ.) αντίστοιχα.
Σε εθνικό επίπεδο, ο Μπουράτοβιτς κέρδισε 18 χρυσά μετάλλια στο Πρωτάθλημα Στίβου της Γιουγκοσλαβίας, στα 110 μέτρα εμπόδια, στα 4 × 100 μέτρα σκυταλοδρομία, στο άλμα εις ύψος, στο άλμα επί κοντώ, στο άλμα εις μήκος και στο δέκαθλο. Πέθανε το 1971 στο Γιοχάνεσμπουργκ της Νότιας Αφρικής σε ηλικία 61 ετών.
Πρόεδρος του Ιράκ

Ο Πρόεδρος του Ιράκ είναι επικεφαλής του κράτους του Ιράκ και «διασφαλίζει τη δέσμευση για το Σύνταγμα και τη διατήρηση της ανεξαρτησίας, της κυριαρχίας, της ενότητας, της ασφάλειας των εδαφών του Ιράκ σύμφωνα με τις διατάξεις του Συντάγματος».  Ο Πρόεδρος εκλέγεται από το Συμβούλιο των Αντιπροσώπων με πλειοψηφία δύο τρίτων και η θητεία του περιορίζεται σε δύο τετραετίες. Ο Πρόεδρος είναι αρμόδιος για την επικύρωση των συνθηκών και των νόμων που εγκρίθηκαν από το Συμβούλιο των Αντιπροσώπων, εκδίδει χάρη κατόπιν σύστασης του Πρωθυπουργού, και εκτελεί το "καθήκον της Ανώτατης Διοίκησης των ενόπλων δυνάμεων για τελετουργικούς και τιμητικούς σκοπούς". Από τα μέσα της δεκαετίας του 2000, η ​​Προεδρία είναι πρωτίστως συμβολικό αξίωμα και με σύμβαση από το 2005, συνήθως κρατείται από έναν Κουρδο-Ιρακινό.
Κοινοβούλιο της Ιορδανίας

Το Κοινοβούλιο της Ιορδανίας ( αραβικά : مجلس الأمة Ματζλίς Αλ-Ουμά) είναι το νομοθετικό σώμα της Ιορδανίας. Το σώμα, το οποίο θεσπίστηκε με το σύνταγμα του 1952, αποτελείται από δύο θαλάμους: τη Γερουσία (Ματζλίς αλ-Αγιάν) και τη Βουλή των Αντιπροσώπων ("Ματζλίς αλ-Νουβάμπ").

Η Γερουσία έχει 65 μέλη, τα οποία ορίζονται από το βασιλιά. Η Βουλή των Αντιπροσώπων έχει 130 εκλεγμένα μέλη. Εννέα έδρες προορίζονται για χριστιανούς βουλευτές, τρεις για Κιρκάσιους και Τσετσένους, ενώ δεκαπέντε έδρες είναι για τις γυναίκες. Τα μέλη και των δύο θαλάμων υπηρετούν για τετραετή θητεία. 

Κατηγορία:Πολιτική της Ιορδανίας
Tesla Model Y

Το Tesla Model Y είναι ηλεκτρικό crossover SUV αυτοκίνητο από την αμερικανική αυτοκινητοβιομηχανία Tesla, Inc. το οποίο ανακοινώθηκε στης 14 Μαρτίου 2019, οι πρώτες παραδόσεις ξεκίνησαν, πρώτα στις Ηνωμένες Πολιτείες, στις 13 Μαρτίου 2020.

Μέχρι στιγμής έχουν προγραμματιστεί τέσσερις εκδοχές του Model Y: Standard Range, Long Range, Long Range with Dual-Motor All-Wheel Drive (4-κίνηση μέσω 2 κινητήρων), και Performance. Όλα τα μοντέλα θα μπουν στην παραγωγή και θα παρουσιαστούν μέσα στο 2020, με μοναδική εξαίρεση την εκδοχή Standard Range, που θα μπει στην παραγωγή στης αρχές του 2021. Το μοντέλο θα είναι 5-πορτο και θα προσφέρει και προαιρετική τρίτη σειρά καθισμάτων, που θα έχει τότε 7-θέσιο σαλόνι.
Γουάνγκ Γιανγκ

O Γουάνγκ Γιανγκ (κινέζικα: 汪洋, γεννηθείς την 12η Μαρτίου 1955) είναι ένας Κινέζος πολιτικός. Είναι μέλος της Μόνιμης Επιτροπής του Πολιτικού Γραφείου του ΚΚΚ, και Πρόεδρος της Πολιτικής Συμβουλευτικής Διάσκεψης του Κινεζικού Λαού. Ο Γουάνγκ ήταν ο ένας από τους τέσσερις Aντιπρόεδρους του Κρατικού Συμβουλίου της Κίνας στην κυβέρνηση του Λι Κετσιάνγκ την περίοδο 2013-2018. Μέχρι το Δεκέμβριο του 2012, ήταν ο Γραμματέας του Κομμουνιστικού Κόμματος στη Κουανγκτούνγκ, το ανώτερο γραφείο στη νότια Κινεζική επαρχία. Το 2005-2007 διετέλεσε γραμματέας του κόμματος στο Τσονγκτσίνγκ, έναν δήμο της ενδοχώρας. 

Ο Γουάνγκ θεωρείται ως ένας από τους κορυφαίους μεταρρυθμιστές στην ηγεσία της Κίνας, και πρωτοπόρος στο μοντέλο ανάπτυξης της Κουανγκτούνγκ, που χαρακτηρίστηκε από έμφαση στις ιδιωτικές επιχειρήσεις, οικονομική ανάπτυξη και διεύρυνση του ρόλου της κοινωνίας πολιτών. Θεωρείται ευρέως ως ένα από τα πιο «φιλελεύθερα» μέλη της Κινεζικής ελίτ, υποστηρίζοντας τις οικονομικές και πολιτικές μεταρρυθμίσεις.
Γιώργος Μπρούλιας

Ο Γιώργος Μπρούλιας είναι Έλληνας πολιτικός. Υπηρέτησε ως προσωρινός δήμαρχος Αθηναίων αντικαθιστώντας τον Γιώργο Καμίνη απο τις 2 Μαΐου 2019 έως τις 31 Αυγούστου 2019. Την 1η Σεπτεμβρίου 2019 τον διαδέχτηκε ο Κώστας Μπακογιάννης.

Γεννήθηκε στον Κολωνό. Έχει ένα παιδί.
Σόφους Λι

Ο Μάριους Σόφους Λι ("Marius Sophus Lie", 1842 - 1899) ήταν Νορβηγός μαθηματικός. Ο Λι ίδρυσε τη θεωρία της συνεχιζόμενης συμμετρίας και την χρησιμοποίησε για να μελετήσει διαφορικές εξισώσεις και γεωμετρικές δομές. Με βάση το έργο του ανέπτυξε έναν αλγόριθμο για την αριθμητική ενσωμάτωση των διαφορικών εξισώσεων, τη μέθοδο του μετασχηματισμού σημείου βάσης.
Θάνος Τοκάκης

Ο Θάνος Τοκάκης (Αθήνα, 11 Φεβρουαρίου 1980) είναι Έλληνας ηθοποιός. Το 2011 του απονεμήθηκε το βραβείο υποκριτική "Βραβείο Χορν".
Νικηφόρος Γκίκας

Ο Νικηφόρος Γκίκας (24 Απριλίου 1942 - 31 Μαΐου 1977) ήταν Έλληνας ηθοποιός και συγγραφέας. Ήταν πατέρας του ηθοποιού και σκηνοθέτη Ακίνδυνου Γκίκα.
Διονύσης Θεοδόσης

Ο Διονύσης Θεοδόσης (16 Ιουνίου 1958 -19 Οκτωβρίου 1993) ήταν Έλληνας τραγουδιστής. Στη διάρκεια της καριέρας του συνεργάστηκε με γνωστούς έλληνες συνθέτες μεταξύ των οποίων ο Γιάννης Σπανός, ο Γιώργος Χατζηνάσιος και ο Μάριος Τόκας και με τραγουδιστές όπως ο Γιώργος Νταλάρας, η Δήμητρα Γαλάνη και η Χάρις Αλεξίου.
Κλυτίππη

Στην ελληνική μυθολογία με το όνομα Κλυτίππη αναφέρεται μία από τις πενήντα Θεσπιάδες, η οποία, σύμφωνα με τη "Βιβλιοθήκη Απολλοδώρου", γέννησε από τον Ηρακλή τον Ευρυκάπη. Το όνομα του τέκνου της αυτού αναφέρεται και ως Ευρύκαρπος.
Τροπέα

Η Τροπέα είναι Δήμος της Ιταλικής επαρχίας Βίμπο Βαλέντια στην Ιταλική Περιφέρεια Καλαβρία στην νότια Ιταλία. Η έκταση της Τροπέας είναι 3.66 τετραγωνικά χιλιόμετρο και ο πληθυσμός της 6.307 κάτοικοι (Απογραφή 1-1-2008). Η πόλη είναι διάσημος τόπος λουτρών, βρίσκεται σε έναν ύφαλο στον κόλπο της Αγίας Ευφημίας, συνδέεται με την ξηρά με μια στενή λωρίδα γης στην Τυρρηνική θάλασσα. Ο θρύλος λέει ότι ιδρύθηκε από τον Ηρακλή όταν επιστρέφοντας από τις Ηράκλειες Στήλες σταμάτησε στην νότια Ιταλία, έχουν βρεθεί τάφοι που χρονολογούνται στην Μεγάλη Ελλάδα. Ο Σέξτος Πομπήιος νίκησε στις ακτές της Τροπέας τον Οκταβιανό Αύγουστο, οι Ρωμαίοι ίδρυσαν εμπορικό λιμάνι που αναφέρει ο Πλίνιος ο Πρεσβύτερος και ο Στράβων. Τα μετέπειτα χρόνια η πόλη γνώρισε μεγάλη ακμή χάρη στην πλεονεκτική της θέση.
Άγριες Μέλισσες

Οι Άγριες Μέλισσες είναι ελληνική δραματική σειρά που προβάλλεται από τον τηλεοπτικό σταθμό ΑΝΤ1 τη σεζόν 2019-2022, με τεράστια επιτυχία.
Γαλήνη Τσεβά

Η Γαλήνη Τσεβά (Αθήνα, 20 Μαρτίου 1967) είναι Ελληνίδα ηθοποιός.
Χίλα Λίμαν

Ο Χίλα Λίμαν ("Hilla Limann", 12 Δεκεμβρίου 1934 – 23 Ιανουαρίου 1998) ήταν Αφρικανός διπλωμάτης, συνταγματολόγος και πολιτικός, που διετέλεσε Πρόεδρος της Γκάνας από τις 24 Σεπτεμβρίου 1979 έως τις 31 Δεκεμβρίου 1981. Το αρχικό του επώνυμο ήταν Μπαμπίνι ("Babini").
United Alive in Madrid

United Alive in Madrid είναι ο τίτλος του τριπλού, ζωντανά ηχογραφημένου άλμπουμ του γερμανικού power metal συγκροτήματος Helloween, το οποίο κυκλοφόρησε στις 4 Οκτωβρίου του 2019 μέσω της δισκογραφικής εταιρείας Nuclear Blast. Το άλμπουμ εκδόθηκε και σε μορφή DVD/Blu-ray με τον τίτλο United Alive.

Οι ηχογραφήσεις του άλμπουμ πραγματοποιήθηκαν κατά την περιοδεία Pumpkins United World Tour 2017-2018, στην οποία συμμετείχαν και τα παλιά μέλη του συγκροτήματος Μίχαελ Κίσκε και Κάι Χάνσεν και πιο συγκεκριμένα στην συναυλία τους στην Μαδρίτη, με bonus υλικό από τις συναυλίες τους στο Σαντιάγκο, στην Πράγα, στο Σάο Πάολο και στο Wacken Open Air.
Έντουαρντ Μπούχνερ

Ο Έντουαρντ Μπούχνερ (20 Μαΐου 1860 – 13 Αυγούστου 1917) ήταν γερμανός χημικός, παραλήπτης του βραβείου Νόμπελ Χημείας για το 1907 για την εργασία του σχετικά με τη ζύμωση.
Ρούντολφ Άιχστεντ

Ο Ρούντολφ Άιχστεντ ("Rudolf Eichstaedt", 20 Απριλίου 1857 – 1924) ήταν Γερμανός ζωγράφος, που ζωγράφισε κυρίως πίνακες με ιστορικά θέματα, προσωπογραφίες και σκηνές από την καθημερινή ζωή.

Ο Άιχστεντ γεννήθηκε στο Βερολίνο και από το 1877 έως το 1880 σπούδασε στην Ανώτερη Σχολή Εικαστικών Τεχνών του Βερολίνου. Στη συνέχεια εργάσθηκε και μαθήτευσε στο ατελιέ του Γκέοργκ Μπλάιμπτροϊ, ζωγράφου γνωστού για τις τοιχογραφίες του με ιστορικά θέματα. Αργότερα πραγματοποίησε εκπαιδευτικά ταξίδια στο Παρίσι και στην Ιταλία.

thumb|right|285px|Ρ. Άιχστεντ: «Νίκη!»
Ο γνωστότερος πίνακας του Άιχστεντ είναι ο τιτλοφορούμενος «Νίκη!» (1896), με υπότιτλο «Η επιστροφή του Τεθρίππου» ("Viktoria! – Die Rückkehr der Quadriga"). Θέμα αυτού του έργου είναι η επιστροφή του αγάλματος της θεάς Νίκης, η οποία οδηγεί τέθριππη ρωμαϊκή πολεμική άμαξα και κοσμεί την Πύλη του Βρανδεμβούργου. Ο Μέγας Ναπολέων είχε αρπάξει ως κατακτητής το άγαλμα το 1806 και το είχε μεταφέρει στο Παρίσι, αλλά με την ήττα του Ναπολέοντος το 1814 επιστράφηκε ξανά στο Βερολίνο, σκηνή την οποία αποτυπώνει το ζωγραφικό έργο, το οποίο εκτίθεται στο Γερμανικό Ιστορικό Μουσείο στο Βερολίνο. Μερικά άλλα έργα του είναι:

* «Ο Πρίγκιπας Γουλιέλμος στο Μπαρ-συρ Ωμπ» (1897)
* «Christus und die Jünger von Emmaus» (1899)
* «Ο Μπαχ παίζει ενώπιον του Φρειδερίκου του Μέγα»
* «Πορτρέτο του νεαρού Τζοβάννι Σεγκαντίνι», λάδι σε καμβά, 46 × 36 cm
* «Ο Ρίχαρντ Βάγκνερ στο πιάνο», λάδι σε καμβά, 121,3 × 150 cm
Απολλινάριος Αλεξανδρείας

O Απολλινάριος Αλεξανδρείας (551-569) ήταν χριστιανός επίσκοπος στην Αλεξάνδρεια κατά τον 6ο αιώνα.

Διορισμένος από τον Ιουστινιανό Α´, άσκησε την εξουσία του με αγριότητα συσπειρώνοντας εναντίον του τους Κόπτες. Το 553 συμμετείχε στην Ε΄ Οικουμενική Σύνοδο.
Υβ Ερβουέ

Ο Υβ Ερβουέ (γαλλικά: Yves Hervouet, 30 Απριλίου 1921 - 29 Ιανουαρίου 1999) ήταν Γάλλος σινολόγος, ειδικευμένος στην κλασική κινεζική λογοτεχνία . Υπήρξε επίτιμος καθηγητής στο πανεπιστήμιο Ντιντερό του Παρισιού, καθώς επίσης και ένας διορισμένος αξιοματούχος της Λεγεώνας της Τιμής .
Νικόλαος Στυλιανού

Ο Νικόλαος Στυλιανού (γενν. στις 9 Νοεμβρίου 1988) είναι Κύπριος επαγγελματίας καλαθοσφαιριστής, ο οποίος αγωνίζεται ως σμολ φόργουορντ για τον Κεραυνό Στροβόλου στην Α' κατηγορία Κύπρου. Μετά από 3 χρόνια κολεγιακής καλαθοσφαίρισης, δήλωσε συμμετοχή στο NBA Ντραφτ του 2010, αλλά δεν επιλέχθηκε σε κάποιον από τους δύο γύρους.
Μπλας Καντό

Ο Μπλας Καντό Μορένο (γ. 26 Οκτωβρίου 1991) είναι Ισπανός τραγουδιστής. Έγινε ευρέως γνωστός ως μέλος της ισπανικής μπάντας Auryn. Το 2017 ξεκίνησε μια σόλο καριέρα. Το ντεμπούτο άλμπουμ του, "Complicado", κυκλοφόρησε τον Σεπτέμβριο του 2018 και έφτασε στο νούμερο ένα στο Ισπανικό Τσάρτ των Άλμπουμ. Επρόκειτο να εκπροσωπήσει την στο στο Ρότερνταμ, αλλά ακυρώθηκε λόγω της πανδημίας του κορονοϊού. Αντιθέτως εκπροσώπησε την Ισπανία το .
Μπωζολαί

Το Μπωζολαί (γαλλικά: Beaujolais) είναι ιστορική επαρχία και αμπελουργική περιοχή στη νοτιοανατολική Γαλλία. Βρίσκεται βόρεια της Λυών και καλύπτει το βόρειο τμήμα του νομού Ρον στην περιοχή Ωβέρνη-Ρον-Αλπ και το νότιο τμήμα του νομού Σον-ε-Λουάρ στη Βουργουνδία-Φρανς-Κοντέ. Η περιοχή είναι γνωστή διεθνώς για τη μακρά παράδοση οινοποιίας και πιο πρόσφατα για το εξαιρετικά δημοφιλές Μπωζολαί Νουβώ. 

Η ιστορική πρωτεύουσα είναι το Μπωζέ και η σημερινή πρωτεύουσα η Βιλφράνς-συρ-Σον.
Ρεντ Ντιρ

300px|right|thumb|Το κτίριο Μίτσενερ
Το Ρεντ Ντιρ (αγγλικά: "Red Deer", μετάφραση: κόκκινο ελάφι) είναι πόλη του Καναδά στην επαρχία της Αλμπέρτας. Ο πληθυσμός της πόλης ανέρχεται σε 100.418 κατοίκους (απογραφή 2016). Βρίσκεται κοντά στο μέσο του διαδρόμου Κάλγκαρι - Έντμοντον και περιβάλλεται από την κομητεία Ρεντ Ντιρ. Είναι η τρίτη πολυπληθέστερη πόλη της Αλμπέρτα, μετά το Κάλγκαρι και το Έντμοντον. Η πόλη βρίσκεται σε μια περιοχή με λόφους στους οποίους υπάρχει αφθονία πετρελαίου, σιτηρών και βοοειδών. Είναι ένα κέντρο διανομής πετρελαίου και γεωργίας, και η γύρω περιοχή είναι ένα σημαντικό κέντρο για την παραγωγή πετροχημικών.
Ορφέο Νέγκρο

Το Ορφέο Νέγκρο ή Μαύρος Ορφέας (πρωτότυπος τίτλος: Orfeu Negro) είναι ρομαντική τραγωδία του 1959 από τη Βραζιλία του Γάλλου σκηνοθέτη Μαρσέλ Καμί με πρωταγωνιστές τους Μπρένο Μέλο και Μαρπέσα Ντον. Βασίζεται στο θεατρικό έργο "Orfeu da Conceição" του Βινίσιους ντε Μοράες, το οποίο με τη σειρά του είναι προσαρμογή του αρχαιοελληνικού μύθου του Ορφέα και της Ευρυδίκης, τοποθετημένο στο σύγχρονο πλαίσιο σε μία φαβέλα στο Ρίο ντε Τζανέιρο κατά τη διάρκεια του καρναβαλιού. Η ταινία ήταν βραζιλιάνικη, γαλλική και ιταλική συμπαραγωγή.

Η ταινία βραβεύτηκε με το Όσκαρ Καλύτερης Ξενόγλωσσης Ταινίας και με τον Χρυσό Φοίνικα στο φεστιβάλ των Καννών.
Αριστομάχη

Η Αριστομάχη ήταν κόρη του Ιππαρίνου και αδελφή του Σικελού τυράννου Δίων των Συρακουσών. Παντρεύτηκε τον τύραννο των Συρακουσών Διονύσιο τον Πρεσβύτερο την ίδια μέρα που ο ίδιος παντρεύτηκε την Δωρίδα από τους Λοκρούς. Απέκτησε μαζί του δύο γιους και μία κόρη την Αρετή που αργότερα χάθηκε. Μετά την δολοφονία του αδελφού της Δίων (353 π.Χ.) η Αριστομάχη φυλακίστηκε μαζί με την κόρη της, αργότερα αποφυλακίστηκαν και έγιναν δεκτοί με ενθουσιασμό από τον Ακέτα των Λεοντίνων, φίλο του Δίωνα. Ο Ακέτας ωστόσο αργότερα ύστερα από πιέσεις των εχθρών του Δίωνα έπνιξε μάνα και κόρη.
GitHub

Το GitHub είναι μια αμερικανική εταιρεία που παρέχει φιλοξενία για τον έλεγχο της έκδοσης λογισμικού ανάπτυξης χρησιμοποιώντας το Git. Είναι θυγατρική της Microsoft, η οποία απέκτησε την εταιρεία το 2018 για 7,5 δισεκατομμύρια δολάρια.
Παγκόσμιο Πρωτάθλημα Ενόργανης Γυμναστικής 2019

Το Παγκόσμιο Πρωτάθλημα Ενόργανης Γυμναστικής 2019 ήταν η 49η διοργάνωση του Παγκοσμίου Πρωταθλήματος Ενόργανης Γυμναστικής, που διεξήχθη από τη Διεθνή Ομοσπονδία Γυμναστικής (FIG). Η διοργάνωση πραγματοποιήθηκε στην Αίθουσα Χανς Μάρτιν Σλάιερ, στη Στουτγκάρδη, στη Γερμανία από την Παρασκευή 4 έως και την Κυριακή 13 Οκτωβρίου του 2019. Συμμετείχαν 548 αθλητές (289 άνδρες, 259 γυναίκες) από 93 χώρες.
Γιώργος Βαλαβανίδης

Ο Γιώργος Βαλαβανίδης (16 Φεβρουαρίου 1974) είναι πρώην Έλληνας διεθνής καλαθοσφαιριστής με την Εθνική Παίδων και Εθνική Εφήβων, που αγωνιζόταν στη θέση του Σέντερ
Βιλφράνς-συρ-Σον

Η Βιλφράνς-συρ-Σον (γαλλικά: Villefranche-sur-Saône) είναι γαλλική κοινότητα, στο νομό Ρον στην περιοχή Ωβέρνη-Ρον-Αλπ.

Είναι η πρωτεύουσα του Μπωζολαί, μοναδική υπονομαρχία και μια από τις κύριες πόλεις της νομαρχιακής περιφέρειας του Ρον. Μετά τη μεταρρύθμιση του 2015 και τη δημιουργία της μητρόπολης της Λιόν, είναι πλέον η πιο πυκνοκατοικημένη κοινότητα του νέου νομού Ρον με τον πληθυσμός της να ανέρχεται σε 37.266 κατοίκους (2016).

Οι κάτοικοι ονομάζονται Καλαντουά.
La Stampa

Η La Stampa (Ελληνικά: «Ο τύπος»), είναι μια από τις παλαιότερες ημερήσιες εφημερίδες της Ιταλίας και η έδρα της βρίσκεται στο Τορίνο. Η κυκλοφορία της είναι πάνω από 250 χιλιάδες αντίτυπα, γεγονός που καθιστά την La Stampa την τέταρτη εφημερίδα στην Ιταλία όσον αφορά τον αριθμό των αντιτύπων μετά την Corriere della Sera, την La Republlica και την Il Sole 24 ORE.
Σιλβέτρ Ιλούνγκα

Ο Σιλβέτρ Ιλούνγκα Ιλουκάμπα (Sylvestre Ilunga Ilukamba, γεννήθηκε το 1947 στην επαρχία Κατάνγκα, στο Βελγικό Κονγκό) είναι πολιτικός από τη Λαϊκή Δημοκρατία του Κονγκό και πρωθυπουργός από τον Μάιο του 2019, επίσημα έχοντας σχηματίσει την κυβέρνησή του τον Αύγουστο του 2019. Από το 1979 δίδαξε ως καθηγητής στο Πανεπιστήμιο της Κινσάσα και στη συνέχεια χρημάτισε πολλές φορές υπουργός. Είναι επίσης γενικός γραμματέας της εθνικής σιδηροδρομικής εταιρείας της χώρας του (Société nationale des Chemins de fer du Congo). Έχει φήμη ενός έμπειρου δημόσιου υπαλλήλου και τεχνοκράτη, καθώς και υποστηρικτή του πρώην προέδρου Ζοζέφ Καμπιλά.

Ο Ιλουνγκά διορίστηκε στην πρωθυπουργία τo 2019, λίγους μήνες μετά την ανάληψη της προεδρίας από τον Φέλιξ Τσισεκέντι νικητή των εκλογών του 2018.

Η ανακοίνωση της νέας κυβέρνησης έγινε επίσημα τον Αύγουστο του 2019, έπειτα από επτά μήνες.
Φλορίντια

Η Φλορίντια είναι πόλη και κοινότητα στην Ιταλική Επαρχία των Συρακουσών στις ανατολικές ακτές της Περιφέρειας της Σικελία στην νότια Ιταλία. Το όνομα της προέρχεται από το Λατινικό "μέρα της Φλόρας" ή από το επίθετο "ανθηρός". Η Φλορίντια βρίσκεται 12 χιλιόμετρα δυτικά από την πρωτεύουσα Συρακούσες, οι κύριες ασχολίες των κατοίκων της είναι η γεωργία, η κτηνοτροφία και η βιομηχανία, ανακαλύφτηκε το 1628. Από την πόλη της Φλορίντιας καταγόταν η δούκισσα Λουτσία Μιλιάτσο.
Θεόδωρος Μίγγος

Ο Θεόδωρος Μίγγος (γενν. στις 6 Φεβρουαρίου 1998) είναι Έλληνας ποδοσφαιριστής, ο οποίος αγωνίζεται ως μέσος για τον ΟΦΗ.
Babylon Berlin

Το Babylon Berlin είναι γερμανική νέο νουάρ δραματική τηλεοπτική σειρά, σε σκηνοθεσία των Τομ Τίκβερ, Achim von Borries και Hendrik Handloegten, που προβλήθηκε το 2017 στη Γερμανία, από το καλωδιακό τηλεοπτικό κανάλι Sky 1 και βασίζεται στα μυθιστορήματα του Γερμανού συγγραφέα Φόλκερ Κούτσερ. 
Το πρώτο επεισόδιο της σειράς προβλήθηκε στη Γερμανία στις 13 Οκτωβρίου 2017. Η πρώτη και η δεύτερη σεζόν (που ολοκληρώθηκε την 1η Δεκεμβρίου 2017) αποτελούνταν από οκτώ επεισόδια η κάθε μια και στις ΗΠΑ, τον Καναδά και την Αυστραλία προβλήθηκαν από το Netflix. Η τρίτη σεζόν πρόκειται να προβληθεί στα τέλη του 2019 στη γερμανική τηλεόραση.
Βασίλης Χαρίσης

δεξιά|μικρογραφία|Η Εθνική Τράπεζα (αριστερά) και το κτίριο της Εταιρείας Ηπειρωτικών Μελετών (δεξιά) στα Ιωάννινα (έργα του Β. Χαρίση)
μικρογραφία|Το Τουριστικό Περίπτερο της Εταιρείας Ηπειρωτικών Μελετών ("Φρόντζου").

Ο Βασίλης Χαρίσης, ήταν Έλληνας αρχιτέκτονας, πολεοδόμος, ζωγράφος και συγγραφέας (26 Ιανουαρίου 1933 Ιωάννινα - 9 Ιανουαρίου 2019 Αθήνα). Σπούδασε στην Ανώτατη Σχολή Αρχιτεκτόνων του Εθνικού Μετσόβιου Πολυτεχνείου. Είχε καθηγητές τον Ορλάνδο, τον Πικιώνη, τον Μιχελή κ.α. Υπηρέτησε αρχικά ως γενικός διευθυντής στο Υπουργείο Περιβάλλοντος Χωροταξίας και Δημοσίων Έργων και στη συνέχεια, από το 1989 έως το 1994, ως πρόεδρος του Οργανισμού Ρυθμιστικού Σχεδίου Αθήνας. Έπαιξε καταλυτικό ρόλο στην δημιουργία του νομοθετικού πλαισίου προστασίας των παραδοσιακών οικισμών στα Ζαγοροχώρια. Δημιούργησε αρχιτεκτονικά και πολεοδομικά έργα και ασχολήθηκε με ανασκαφές, αναπαραστάσεις (το ιερό της Δωδώνης) και αναστηλώσεις αρχαιοτήτων (το αρχαίο θέατρο Δωδώνης). Οι πολυάριθμες μελέτες του που δημοσιεύτηκαν ως άρθρα και μονογραφίες, επικεντρώνονται στην παραδοσιακή αρχιτεκτονική κυρίως της Ηπείρου. Βραβεύτηκε από την Ακαδημία Αθηνών για το συγγραφικό του έργο ενώ από το Πατριαρχείο Κωνσταντινούπολης, τού έχει απονεμηθεί ο τίτλος του Άρχοντα Δικαιοφύλακα της Μεγάλης του Χριστού Εκκλησίας.
Ναυμαχία στο Δέλτα του Ποταμού Ρουφίτζι

Η Ναυμαχία στο Δέλτα του Ποταμού Ρουφίτζι ή απλά Ναυμαχία στο Δέλτα του Ρουφίτζι (Αγγλικά: "Battle of the Rufiji River Delta" ή "Battle of the Rufiji Delta"), διεξήχθη από τον Οκτώβριο του 1914 έως τον Ιούλιο του 1915 κατά τη διάρκεια του Α΄ Παγκοσμίου Πολέμου μεταξύ του ελαφρού καταδρομικού "SMS Königsberg" της Γερμανικής Ανατολικής Αφρικής (σημερινή Τανζανία) και μιας ισχυρής ομάδας Βρετανικών πολεμικών πλοίων. Η μάχη ήταν μια σειρά επιτυχημένων τελικά προσπαθειών, προκειμένου να βυθιστεί το αποκλεισμένο Γερμανικό καταδρομικό.
Ένοχος Χωρίς Αποδείξεις

Ένοχος Χωρίς Αποδείξεις (Guilty by Suspicion) είναι μια αμερικανική δραματική ταινία του 1991 για τη Μαύρη Λίστα του Χόλυγουντ, τον Μακαρθισμό , καθώς και τις δραστηριότητες της Επιτροπής Αμερικανικών Δραστηριοτήτων. Σε σενάριο και σκηνοθεσία του Ίρβιν Γουίνκλερ, πρωταγωνιστούσαν ο Ρόμπερτ Ντε Νίρο, η Ανέτ Μπένινγκ και ο Τζωρτζ Γουέντ.

Η ταινία εισήχθη στο Φεστιβάλ Κινηματογράφου των Καννών το 1991.
Λεντίνι

Το Λεντίνι είναι Δήμος στην Ιταλική Επαρχία των Συρακουσών στις ανατολικές ακτές της Περιφέρειας της Σικελίας στη νότια Ιταλία.
Ρόουαν Oυίλιαμς

Ο Ρόουαν Oυίλιαμς (αγγλ.: "Rowan Douglas Williams, Baron Williams of Oystermouth", γενν. 14 Ιουνίου 1950) είναι Άγγλος επίσκοπος, θεολόγος και ποιητής. Ήταν ο 104ος αρχιεπίσκοπος του Κάντερμπερι, ηγέτης της Εκκλησίας της Αγγλίας και της Αγγλικανικής Κοινωνίας από 2002 μέχρι το 2012, οπότε παραιτήθηκε. Τον διαδέχθηκε ο Τζάστιν Ουέλμπι

Η αρχιεπισκοπική θητεία του Oυίλιαμς, σημαδεύτηκε από διαφωνίες εντός της Αγγλικανικής Κοινωνίας σχετικά με την χειροτονία των γυναικών και τον γάμο των ομόφυλων ζευγαριών. Ο Oυίλiαμς κατέβαλε προσπάθειες ώστε να γεφυρώσει τις διαφωνίες και να διατηρήσει την συνοχή των Αγγλικανών.
Μάχη της Τάνγκα

Η Μάχη της Τάνγκα (Αγγλικά: "Battle of Tanga") ενίοτε γνωστή και ως η Μάχη των Μελισσών (Αγγλικά: "Battle of the Bees"), ήταν η ανεπιτυχής επίθεση από την Ινδική Εκστρατευτική Δύναμη "Β" υπό τις διαταγές του Υποστράτηγου "Arthur E.Aitken", προκειμένου να καταλάβουν τη Γερμανική Ανατολική Αφρική (το ηπειρωτικό τμήμα της σημερινής Τανζανίας) κατά τον Α΄ Παγκόσμιο Πόλεμο σε συνδυασμό με τη δύναμη εισβολής "C" πλησίον του Λονγκίντο στις πλαγιές του Όρους Κιλιμαντζάρο.

Ήταν το πρώτο μεγάλο συμβάν του πολέμου στην Ανατολική Αφρική και είδε τους Βρετανούς να ηττώνται από μια πολύ μικρότερη δύναμη Γερμανών "Askari" και αποικιακών εθελοντών υπό τον Αντισυνταγματάρχη Πάουλ φον Λέτοβ-Φόρμπεκ ("Paul von Lettow-Vorbeck"). Ήταν η αρχή της Εκστρατείας Ανατολικής Αφρικής του Α΄ Παγκοσμίου Πολέμου και θεωρείται ως μία από τις μεγαλύτερες νίκες της "Schutztruppe" (αποικιακή δύναμη) στην Αφρική. Η Βρετανική υποχώρηση επέτρεψε στη "Schutztruppe" να περισώσει σύγχρονο εξοπλισμό, ιατρικά αναλώσιμα, σκηνές, κουβέρτες, τρόφιμα και μια σειρά από οπλοπολυβόλα τύπου "Maxim" που τους επέτρεψαν να αντισταθούν επιτυχώς στους συμμάχους για το υπόλοιπο του πολέμου.
Royal Brunei Airlines

Η Royal Brunei Airlines Sdn Berhad (Μαλαισιανά: Penerbangan DiRaja Brunei, Τζάουι: ڤنربڠن دراج بروني) είναι ο εθνικός αερομεταφορέας του σουλτανάτου του Μπρουνέι. Εδρεύει στο κτίριο RB Plaza στο Μπαντάρ Σέρι Μπεγκαβάν. Ανήκει εξ ολοκλήρου στην κυβέρνηση του Μπρουνέι. Η βάση της εταιρείας είναι το Διεθνές Αεροδρόμιο του Μπρουνέι στο Μπεράκα, ακριβώς στα βόρεια του Μπαντάρ Σερί Μπεγκαβάν, τη πρωτεύουσα του Μπρουνέι.
Κόκερ Σπάνιελ

Το Κόκερ Σπάνιελ είναι ράτσα σκύλου.
Η εκπαίδευση σκύλων Κόκερ Σπάνιελ - όπως και σε κάθε σκύλο - ιδανικά γίνεται με θετική υποκίνηση γιατί έχει πολλά πλεονεκτήματα έναντι της παλιάς παραδοσιακής μεθόδου και ξεκινάει από νεαρή ηλικία ακόμα και δυόμιση μηνών. Είναι ιδιαίτερα έξυπνα ζώα με καλή συμπεριφορά και εκπαιδεύονται εύκολα, όμως όπως και με όλα τα σκυλιά όσο πιο νωρίς εκπαιδευτούν τόσο λιγότερες είναι οι πιθανότητες να αναπτύξουν προβληματικές συμπεριφορές και χαρακτήρα.
Πάουλα Χίτλερ

Η Πάουλα Χίτλερ (επίσης γνωστή ως Πάολα Βολφ, 21 Ιανουαρίου 1896 – 1 Ιουνίου 1960) ήταν η μικρότερη αδελφή του Αδόλφου Χίτλερ και το τελευταίο παιδί του Αλοίσιου Χίτλερ, καθώς και το τελευταίο παιδί της τρίτης συζύγου του Κλάρας Χίτλερ.
Αλπ-ντε-Ωτ-Προβάνς

Οι Αλπ-ντε-Ωτ-Προβάνς (γαλλικά: "Alpes-de-Haute-Provence"), αναφερόμενος ως Μπας-Αλπ (γαλλικά: "Basses-Alpes") έως το 1970, είναι νομός της περιοχής Προβηγκία-Άλπεις-Κυανή Ακτή στη νοτιοανατολική Γαλλία.

Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο του αποδίδουν τον κωδικό 04.

Πρωτεύουσα είναι το Ντίνι-λε-Μπαιν και υπονομαρχίες οι κοινότητες Μπαρσελονέτ, Καστελάν και Φορκαλκιέ.

Οι κάτοικοι ονομάζονται Μπα-Αλπέν, σε σχέση με το όνομα Κάτω Άλπεις (Μπα-Αλπ) που έφερε ο νομός μέχρι το 1970.
Μουσείο Γκούγκενχαϊμ στο Μπιλμπάο

Το Μουσείο Γκούγκενχαϊμ στο Μπιλμπάο (ισπανικά: "Museo Guggenheim Bilbao", βασκικά: "Guggenheim Bilbao Museoa") είναι μουσείο μοντέρνας και σύγχρονης τέχνης το οποίο βρίσκεται στο Μπιλμπάο της Ισπανίας. Εγκαινιάστηκε από τον βασιλιά της Ισπανίας Χουάν Κάρλος Α΄ τις 18 Οκτωβρίου 1997. Το κτίριο του μουσείου έχει σχεδιαστεί από τον Αμερικανό-Καναδό αρχιτέκτονα Φρανκ Γκέρι. Ανήκει στο δίκτυο μουσείων του ιδρύματος Γκουγκενχάιμ.

Το κτίριο είναι ένα από τα πιο θαυμαστά έργα σύγχρονης αρχιτεκτονικής, όντως ένα από τα σημαντικότερα έργα που ολοκληρώθηκαν ανάμεσα στο 1980 και το 2010 σύμφωνα με παγκόσμια αρχιτεκτονική έρευνα. Χαρακτηρίζεται από τη ποικιλία σχημάτων και καμπύλων και κύρια υλικά κατασκευής είναι η πέτρα, το γυαλί και το τιτάνιο. Κτίστηκε στο λιμάνι του Μπιλμπάο. Όταν το μουσείο ολοκληρώθηκε το Μπιλμπάο ήταν μια πόλη σε οικονομική και πολιτιστική παρακμή. Η δημιουργία του μουσείου οδήγησε εκ νέου στο ενδιαφέρον για η πόλη, ένα φαινόμενο που πολλές περιοχές έχουν να προσπαθεί να αντιγράψουν.
Samsonite

Η Samsonite International SA είναι εταιρεία η οποία κατασκευάζει και εμπορεύεται αποσκευές, με προϊόντα που κυμαίνονται από μεγάλες βαλίτσες έως μικρές τσάντες και προστατευτικά τουαλέτας. Η εταιρεία ιδρύθηκε στο Ντένβερ του Κολοράντου, των Ηνωμένων Πολιτειών. Η έδρα της είναι στο Λουξεμβούργο και είναι εισηγμένη στο Χρηματιστήριο του Χονγκ Κονγκ.
Μπανγκσαμόρο

thumb|Σημαία της αυτόνομης περιφέρειας Μπανγκσαμόρο.
Η Μπανγκσαμόρο (Bangsamoro, επίσημα Αυτόνομη Περιφέρεια Μπανγκσαμόρο στο μουσουλμανικό Μιντανάο, ή BARMM, ( Filipino . "Munṭiqah banjisāmūrū dhātiyyah al-ḥukm" ) είναι μια αυτόνομη περιοχή στις νότιες Φιλιππίνες. 

Αντικαθιστώντας την Αυτόνομη Περιφέρεια στο Μουσουλμανικό Μιντανάο (ARMM), συστάθηκε η Αυτόνομη Περιφέρεια Μπανγκσαμόρο αφού οι ψηφοφόροι αποφάσισαν να επικυρώσουν τον Οργανικό Νόμο του Μπανγκσαμόρο σε ένα δημοψήφισμα που διενεργήθηκε στις 21 Ιανουαρίου 2019 . Η επικύρωση ανακοινώθηκε στις 25 Ιανουαρίου από την Εφορευτική Επιτροπή . Αυτό σηματοδοτεί την αρχή της μετάβασης από την ARMM στην BARMM. Ένα άλλο δημοψήφισμα διεξήχθη σε κοντινές περιοχές που προσπάθησαν να ενταχθούν στην περιοχή στις 6 Φεβρουαρίου. Εκείνο το δημοψήφισμα είχε ως αποτέλεσμα οι 63 από τις συνολικά 67 barangays στο Βόρειο Κοταμπάτο να τεθούν υπέρ της ένωσης με το Μπανγκσαμόρο. 

Η Μπανγκσαμόρο πήρε τη θέση του ARMM ως τη μοναδική περιοχή των μουσουλμανικών πλειοψηφιών στις Φιλιππίνες.
Quotidiano di Sicilia

Η Quotidiano di Sicilia (στα ελληνικά μεταφράζεται: Καθημερινή της Σικελίας), είναι μια εφημερίδα οικονομικού περιεχομένου της Σικελίας και εκδίδεται στην Κατάνια. Η εφημερίδα κυκλοφορεί πέντε φορές την εβδομάδα (Τρίτη έως Σάββατο) και διανέμεται σε ειδησεογραφικα γραφεία δωρεάν και σε συνδρομητές.
Πακ Πονγκ Τζου

Ο Πακ Πονγκ Τζου ( Κορεατικά: 박봉주, γεννηθείς την 10η Απριλίου 1939) είναι ένας Βορειοκορεάτης πολιτικός που διετέλεσε Πρωθυπουργός της χώρας το 2003 -2007, και μία δεύτερη θητεία το 2013- 2019. Το 2018 εκλέχτηκε μέλος στο Προεδρείο του Εργατικού Κόμματος Κορέας.
Βασίλης Βασιλειάδης

Ο Βασίλης Βασιλειάδης ήταν διακεκριμένος ζωγράφος,σκηνογράφος και ενδυματολόγος. Γεννήθηκε το 1927 στην Νέα Ιωνία και απεβίωσε το 1991 από ατύχημα. 

Σε ηλικία μόλις 17 ετών μπήκε στη σχολή καλών τεχνών ως εξαιρετικό ταλέντο όπου είχε δασκάλους τον Παρθένη και τον Μπισκίνη.Αγάπησε και τη ζωγραφική και το θέατρο ενώ σπούδασε και στη δραματική σχολή του ωδείου αθηνών με δασκάλους τον Α. Βεάκη και τον Δ. Ροντήρη. Συνέχισε τις σπουδές του με υποτροφία στο Παρίσι στην ""Ανωτάτη Εθνική Σχολή Διακοσμητικών Τεχνών" και στη συνέχεια πήρε μαθηματα σκηνογραφίας στην όπερα του Παρισιού. Όταν επέστρεψε στην Ελλάδα δίδαξε στη σχολή Δοξιάδη αλλά και στο σχολή του Καρόλου Κουν ενώ σχεδόν ταυτόχρονα εκλέχτηκε έφορος στην Ανωτάτη Σχολή Καλών Τεχνών στο τμήμα του φροντιστηρίου διακόσμησης και σκηνογραφίας όπου δίδαξε επί 14 συναπτά έτη.Δημιούργησε σκηνογραφίες και κοστούμια για το Εθνικό θέατρο,το Κ.Θ.Β.Ε. ,το θέατρο Τέχνης και πολλά άλλα.'Ελαβε μέρος σε πολλές εκθέσεις με σημαντικές διακρίσεις. Έγινε φίλος με τον Γιάννη Τσαρούχη από το έργο του οποίου επηρεάστηκε ενώ ο ίδιος ο Τσαρούχης είχε δηλώσει ότι «Ο Β. Βασιλειάδης είναι πράγματι καλλιτεχνική ιδιοφυία με σπάνια σχεδιαστικά χαρίσματα και έμφυτον αίσθημα διακοσμητικής.». Επίσης ο Παντελής Πρεβελάκης έγραψε για αυτόν «Ο κ. Βασιλειάδης είναι ικανώτατος σχεδιαστής έχει προσέτι επιδείξει αξιολογότατα έργα ζωγράφου και γλύπτου. Ως σκηνογράφος έχει διακριθή πλειστάκις. Είναι εξ εμφύτου κλίσεως άριστος δάσκαλος, αφοσιωμενος πάση ψυχή εις το έργον του, εμπνευσμένος και ευρυμαθής. Οι μαθηταί του, άνευ εξαιρέσεως, τον ηγάπησαν και τον ετίμησαν. Εις κρισίμους περιστάσεις απέδειξε άψογον ήθος.». Ο Αλέκος Κοντόπουλος είπε επίσης για τον Βασιλειάδη «Είχα την ευκαιρίαν να γνωρίσω το έργον του νέου καλλιτέχνου κ. Β. Βασιλειάδη και διαπίστωσα ότι η εργασία του εν λόγω καλλιτέχνου χαρακτηρίζεται από μίαν αυστηράν επίδοσιν και απο μίαν συνεχή ποιητικήν πρόοδον, η οποία δεικνύει έναν καλλιτεχνην σπανίας ικανότητος»."
Πατσίνο

Το Πατσίνο είναι Δήμος στην Ιταλική Επαρχία των Συρακουσών στις ανατολικές ακτές της Περιφέρειας Σικελία στην νότια Ιταλία. Το όνομα της πόλης προέρχεται από τον Ιταλικό θεό του κρασιού Βάκχειο, αρχικά η πόλη ονομαζόταν "Βατσίνο", μετονομάστηκε σε "Πατσίνο" μετά την Ιταλική ενοποίηση. Το γειτονικό λιμάνι του Μάρτζαμενι βρίσκεται στο νοτιότερο άκρο της Σικελίας, περιέχει πολλά αρχοντικά κτίρια του 18ου αιώνα και εξοχικές κατοικίες ψαράδων.

Σε υψόμετρο 65 μέτρα πάνω από την επιφάνεια της θάλασσας και στην διασταύρωση ανάμεσα στην Μεσόγειο και το Ιόνιο Πέλαγος το Πατσίνο φαίνεται ότι έχει τροπικό κλίμα με ήπιους χειμώνες και καυτά καλοκαίρια. Η ηλιοφάνεια στην περιοχή κυριαρχεί ολοκληρωτικά με τις ηλιόλουστες μέρες πάνω από 80% τον χειμώνα, 90% την άνοιξη, 70% το φθινόπωρο και 100% το καλοκαίρι. Η Κλιματική ταξινόμηση Κέππεν το κατατάσσει σαν μία περιοχή με Μεσογειακό κλίμα.
Ντίνι-λε-Μπαιν

Το Ντίνι-λε-Μπαιν (γαλλικά: "Digne-les-Bains") είναι γαλλική κοινότητα, πρωτεύουσα του νομού Αλπ-ντε-Ωτ-Προβάνς και βρίσκεται στην περιοχή Προβηγκία-Άλπεις-Κυανή Ακτή, στα νοτιοανατολικά της Γαλλίας. Έχει πληθυσμό 16.186 κατοίκους (2016) και είναι το κέντρο ευρύτερης αστικής περιοχής με 25.074 κατοίκους.

Το όνομα των κατοίκων του είναι Ντινιουά (ζ).
Χουλουσί Ακάρ

Ο Χουλουσί Ακάρ (γεννημένος στις 17 Ιανουαρίου 1952 στην Καισάρεια της Τουρκίας),είναι Τούρκος στρατιωτικός και πολιτικός. Είναι ο σημερινός Υπουργός Αμυνας της Τουρκίας, και πριν απο το συγκεκριμένο πόστο διετέλεσε επικεφαλής του Γενικού Επιτελείου της Τουρκίας από τις 18 Αυγούστου 2015 έως τις 10 Ιουλίου 2018.
Ιωάννα Καρατζαφέρη

Η Ιωάννα Καρατζαφέρη (γεν. 1929) είναι Ελληνίδα συγγραφέας.

Γεννήθηκε το 1929 στην Καλαμάτα και πραγματοποίησε θεατρικές και κινηματογραφικές σπουδές στο Λουντ της Σουηδίας. Έζησε, εκτός από τη Σουηδία, και στη Νέα Υόρκη. Έχει συγγράψει μυθιστορήματα και διηγήματα ενώ έχει μεταφράσει και κείμενα ξένων συγγραφέων. Αποτελεί μέλος της Εταιρείας Ελλήνων Λογοτεχνών, ενώ έχει λάβει το Β΄ Κρατικό Λογοτεχνικό Βραβείο το 1963. Ακόμη, έχει λάβει το βραβείο Λουντέμη, αλλά και εύφημη μνεία από την ομάδα των 12. Μεταξύ των σημαντικότερων έργων της είναι τα εξής:

; Μυθιστορήματα
* "Επιπλωμένα δωμάτια", 1962
* "Το χαμένο κουμπί", 1977
* "Μπαζαγιάζι", 1978
* "Τα κορίτσια του Ερεχθείου", 1981
* "Τέσσερις Πολωνέζες" 1982
* "Οι δύο τελευταίοι", 1983
* "Καφενείον ο τέταρτος κόσμος", 1984
* "Ζευγάρια της Αθήνας", 1985
* "Οι έφηβοι του Κολωνού", 1987
* "Η ώρα του λύκου", 1990
* "Εσθέρ", 1991

; Διηγήματα
* "Η ζωή σε τέσσερις πράξεις", 1964
* "Ιστορίες για άντρες", 1980
* "Χωρισμένοι στα δυο", 1988

; Παιδικά
* "Μια διπλή παιδική ιστορία", 1980
* "Ένα πιάνο με φτερά", 1985
S/2004 S 24

Ο S/2004 S 24 είναι ένας φυσικός δορυφόρος του Κρόνου και ο μόνος γνωστός ανάδρομος εξωτερικός δορυφόρος. Η ανακάλυψη ανακοινώθηκε από τους Scott S. Sheppard, David C. Jewitt και Jan Kleyna στις 7 Οκτωβρίου του 2019 από παρατηρήσεις που έγιναν μεταξύ 12 Δεκεμβρίου του 2004 και 22 Μαρτίου του 2007. 

Ο S/2004 S 24 έχει διάμετρο περίπου 3 χιλιομέτρων και περιφέρεται γύρω από τον Κρόνο σε μέση απόσταση 22,901 Gm σε 1294,25 ημέρες, με κλίση 35,5 ° προς την εκλειπτική, με ανάδρομη τροχιά και με εκκεντρότητα 0,085. Λόγω της κλίσης του, η οποία είναι παρόμοια με αυτή των τεσσάρων γνωστών μελών της Γαλατικής ομάδας, ο S/2004 S 24 θα μπορούσε να ανήκει σε αυτό το γκρουπ. Ωστόσο, η τροχιά του είναι πολύ πιο απομακρυσμένη, πράγμα που θέτει υπό αμφισβήτηση αυτή την ταξινόμηση. Θα μπορούσε να είναι σε μια δική του ομάδα. 

Ο ακριβής μηχανισμός σχηματισμού του S/2004 S 24 είναι άγνωστος και λόγω της χαμηλής εκκεντρότητάς του (0.085), το έχει έχει συλληφθεί από τον Κρόνο και τεθεί σε τροχιά γύρω του είναι απίθανο. Παρόλα αυτά, ο S/2004 S 24 περιφέρεται προς την αντίθετη κατεύθυνση από όλους τους άλλους δορυφόρους στην τροχιακή περιοχή του, καθιστώντας απίθανο να έχει επιβιώσει σε αυτή την τροχιά για όλη την ιστορία του Ηλιακού Συστήματος.
Άμπιι Αχμέτ

Ο Άμπιι Αχμέτ Άλι (τιγκρίνια: ዐቢይ አህመድ አሊ, ορόμο: "Abiyyii Ahimad Alii", συντομεύεται και σε Άμπι Αχμέτ ή σκέτο Άμπι), που γεννήθηκε στις 15 Αυγούστου 1976 στην κωμόπολη Μπεσάσα, είναι Αιθίοπας πολιτικός, ο οποίος είναι ο τέταρτος και σημερινός πρωθυπουργός της Ομοσπονδιακής Λαϊκής Δημοκρατίας της Αιθιοπίας από τις 2 Απριλίου 2018.

Είναι πρόεδρος του Αιθιοπικού Λαϊκού Επαναστατικού Δημοκρατικού Μετώπου και του Δημοκρατικού Κόμματος των Ορόμο (μέλος του επαναστατικού μετώπου). Είναι επίσης βουλευτής και μέλος των εκτελεστικών επιτροπών των δύο κομμάτων.

Υπηρέτησε στον στρατό, ενώ από τότε που έγινε πρωθυπουργός έχει ξεκινήσει ένα ευρύ πρόγραμμα μεταρρυθμίσεων, τα οποία δεν εγκρίνονται εξολοκλήρου από τους υπέρμαχους του ομοσπονδιακού τύπου διακυβέρνησης στην Αιθιοπία (ενώ η πολιτική του να στοχεύει τους Τιγκράγια έχει περιγραφεί ως επιλεκτική).

Στις 11 Οκτωβρίου 2019 ανακοινώθηκε η βράβευσή του με το Βραβείο Νόμπελ Ειρήνης του 2019, για τις προσπάθειες του για τη διεθνή συνεργασία και την ειρήνη, ιδιαίτερα για τον τερματισμό της σύγκρουσης Αιθιοπίας-Ερυθραίας.
Φάμπιαν Έμαν

Ο Φάμπιαν Έμαν ("Fabian Ehmann," γενν. στις 28 Αυγούστου 1998) είναι Αυστριακός επαγγελματίας ποδοσφαιριστής, ο οποίος αγωνίζεται ως τερματοφύλακας για τον Άρη Θεσσαλονίκης.
Προάλπεις του Ντίνι

Οι Προάλπεις του Ντίνι (γαλλικά: Les Préalpes de Digne) είναι μία οροσειρά των νότιων γαλλικών Προάλπεων που βρίσκονται στο νομό Αλπ-ντε-Ωτ-Προβάνς, στην περιοχή Προβηγκία-Άλπεις-Κυανή Ακτή, στη νοτιοανατολική Γαλλία.
Ίθακα

Η Ίθακα είναι πόλη στην κομητεία Τόμπκινς στην πολιτεία της Νέα Υόρκης. Σύμφωνα με την απογραφή του 2010, ο πληθυσμός ήταν 30.014, η πυκνότητα του πληθυσμού ήταν 2.143,9 κάτοικοι ανά τ.χλμ. Η πόλη πήρε το όνομα της από το νησί της Ιθάκης.
Giornale di Sicilia

Η Giornale di Sicilia (στα ελληνικά μεταφράζεται: Εφημερίδα της Σικελίας), είναι μια ιταλική ημερήσια εφημερίδα της Σικελίας, η οποία εκδίδεται στο Παλέρμο και είναι η πρώτη εφημερίδα σε κυκλοφορία του νησιού. Από το 2017, ανήκει στην ημερήσια εφημερίδα της Μεσσήνης, Gazzetta del Sud.
Γκόθαμ Σίτυ

Το Γκόθαμ Σίτυ ή απλώς Γκόθαμ, είναι Μεγαλούπολη, πόλη διαμονής του ήρωα Μπάτμαν της DC Comics. Η πόλη ονομάστηκε για πρώτη φορά κατοικία του Μπάτμαν στο τέταρτο τεύχος του Μπάτμαν (Δεκέμβριος 1940) και από τότε χρησιμοποιείται μέχρι σήμερα. 

Παραδοσιακά η τοποθεσία της Γκόθαμ Σίτυ ορίζεται στο Νιου Τζέρσεϊ των Ηνωμένων Πολιτειών. Με τα χρόνια, η ατμόσφαιρα και η εικόνα της πόλης Γκόθαμ έχει επηρεαστεί από πόλεις όπως η Νέα Υόρκη και το Σικάγο.
Catwoman

Η Κατγούμαν (Catwoman), γνωστή και ως γραμματέας Σελίνα Κάιλ, η οποία πέφτοντας από μια ταράτσα δεν πέθανε αλλά έγινε η Catwoman. Γάτες, επαναφέρουν την Σελίνα πίσω στην ζωή. Δημιουργήθηκε από τους Μπιλ Φίνγκερ και Μπομπ Κέιν, εμφανίζεται σε βιβλία της DC Comics, συνήθως συνδεδεμένη με τον Batman. Ο χαρακτήρας έκανε την πρώτη του εμφάνιση ως "η γάτα" στο πρώτο τεύχος του Batman (άνοιξη 1940), Είναι επίσης γνωστή για την περίπλοκη σχέση αγάπης-μίσους με τον Batman.
Μουχαμάντου Μπουχάρι

Ο Μουχαμάντου Μπουχάρι (Muhammadu Buhari, GCFR, γεννηθείς στις 17 Δεκεμβρίου 1942), είναι πολιτικός της Νιγηρίας που υπηρετεί επί του παρόντος ως πρόεδρος της χώρας, από το 2015. Είναι συνταξιούχος υποστράτηγος στο νιγηριανό στρατό και προηγουμένως υπηρέτησε ως αρχηγός κράτους από τις 31 Δεκεμβρίου 1983 έως τις 27 Αυγούστου 1985, όταν κατέλαβε την εξουσία με στρατιωτικό πραξικόπημα. Ο όρος μπουχαρισμός (Buharism) αποδίδεται στη στρατιωτική κυβέρνηση του Μπουχάρι. 

Διεκδίκησε ανεπιτυχώς το αξίωμα του προέδρου της Νιγηρίας στις γενικές εκλογές του 2003, του 2007 και του 2011. Τον Δεκέμβριο του 2014, αναδείχθηκε ως προεδρικός υποψήφιος του Κογκρέσου όλων των Προοδευτικών για τις γενικές εκλογές του Μαρτίου του 2015 . Ο Μπουχάρι κέρδισε τις εκλογές, νικώντας τον καθιερωμένο πρόεδρο Γκούντλακ Τζόναθαν. Αυτό σηματοδότησε την πρώτη φορά στην ιστορία της Νιγηρίας που ένας πρόεδρος ηττήθηκε από έναν υποψήφιο της αντιπολίτευσης σε γενικές εκλογές. Ορκίστηκε στις 29 Μαΐου 2015. Τον Φεβρουάριο του 2019, ο Μπουχάρι επανεξελέγη πρόεδρος, νικώντας τον πλησιέστερο αντίπαλο Άτικου Αμπουμπακάρ με πάνω από 3 εκατομμύρια ψήφους. 

Ο Μπουχάρι δήλωσε ότι αναλαμβάνει την ευθύνη για την προεδρία του κατά τη διάρκεια της στρατιωτικής διακυβέρνησης και δήλωσε ότι δεν μπορεί να αλλάξει το παρελθόν. Έχει χαρακτηρίσει τον εαυτό του ως "μετασχηματισμένο δημοκράτη".
Κομίζο

Η Κομίζο είναι Δήμος της Ιταλικής επαρχίας της Ραγκούζας στην Περιφέρεια Σικελία στην νότια Ιταλία. Ο πληθυσμός του Κομίζο είναι 29.857 κάτοικοι (Απογραφή 2017).
Συνορεύει με τους Δήμους Κιαραμόντε Γκούλφι, Ραγκούζα και Βιτόρια.
Στην αρχαιότητα βρισκόταν στο ίδιο σημείο η αποικία των Συρακουσίων Κασμέναι. Με την Βυζαντινή αυτοκρατορία αναπτύχθηκε ένας νέος οικισμός γύρω από τα μοναστήρια του Αγίου Νικολάου και του Αγίου Βλασσίου, επεκτάθηκε όταν κυβέρνησαν την Σικελία οι Νορμανδοί και το Στέμμα της Αραγωνίας. Η Κομίζο δόθηκε δώρο στις οικογένειες Κιαραμόντε, Καμπρέρα και Νασελλί, οι τελευταίοι κόμητες μετά το 1571 επέκτειναν σημαντικά την πόλη έξω από τα αρχαία τείχη. Ο καταστροφικός σεισμός του 1693 ισοπέδωσε την πόλη, τα κτίρια κτίστηκαν ξανά στο ίδιο σημείο με ρυθμό Μπαρόκ.

Οι Ηνωμένες Πολιτείες Αμερικής πραγματοποίησαν τον Ιούνιο του 1983 πυραυλικές ασκήσεις στην αεροπορική βάση του Κομίζο, γυναίκες από ολόκληρη την Ευρώπη ήρθαν να διαμαρτυρηθούν για την δημιουργία της βάσης. Οι γυναίκες είχαν εμπνευστεί από ακριβίστριες στο στρατόπεδο της Γκρίνχαμ στην Αγγλία. Οι πύραυλοι τελικά αποσυναρμολογήθηκαν όταν οι Η.Π.Α. και η Ένωση Σοβιετικών Σοσιαλιστικών Δημοκρατιών υπέγραψαν την Συνθήκη για τις Πυρηνικές Δυνάμεις Μεσαίας Εμβέλειας (8 Δεκεμβρίου 1987). Τα τελευταία 16 "GLCM" εγκατέλειψαν την βάση που πέρασε σε Ιταλικό έλεγχο.
Κλέανδρος ο Γελαίος

Ο Κλέανδρος ο Γελαίος (πέθανε το 498 π.Χ.) ήταν Τύραννος που κυβέρνησε την Σικελική πόλη Γέλα (Τζέλα) (506 π.Χ. - 498 π.Χ.) ανατρέποντας το προηγούμενο καθεστώς που ήταν η Ολιγαρχία (506 π.Χ.), ήταν ιδρυτής της δυναστείας των "Πανταριδών" Κυβέρνησε την πόλη 8 χρόνια και στην συνέχεια δολοφονήθηκε από έναν οπαδό της Δημοκρατίας που δεν αποκαταστάθηκε, τον διαδέχθηκε ως τύραννος ο αδελφός του Ιπποκράτης ο Γελαίος. Ακούγεται ότι ο Κλέανδρος έκτισε τα πρώτα τείχη της πόλης της Τζέλα για να προστατεύσεις την πόλη από τους Σικελούς, την θέση επέλεξε ο ίδιος.
Τιμπό Μουλέν

Ο Τιμπό Μουλέν ("Thibault Moulin," γενν. στις 13 Ιανουαρίου 1990) είναι Γάλλος επαγγελματίας ποδοσφαιριστής, ο οποίος αγωνίζεται ως μέσος για την Γαλλική ΜΟΣ Καέν.
Άντερσον Εσίτι

Ο Άντερσον Εσίτι ("Anderson Esiti," γενν. στις 24 Μαΐου 1994) είναι Νιγηριανός επαγγελματίας ποδοσφαιριστής, ο οποίος αγωνίζεται ως αμυντικός μέσος για τον ΠΑΟΚ.
Σίκλι

Το Σίκλι είναι Δήμος της Ιταλικής επαρχίας της Ραγκούζας στην Περιφέρεια Σικελία στην νότια Ιταλία. Βρίσκεται σε απόσταση περίπου 25 χιλιόμετρα από την πρωτεύουσα της επαρχίας Ραγκούζα και 300 χιλιόμετρα από το Παλέρμο, ο πληθυσμός της πόλης είναι 27.051 κάτοικοι (Απογραφή 2017). Η UNESCO έχει ανακηρύξει την πόλη Μνημείο Παγκόσμιας Κληρονομιάς μαζί με άλλες επτά πόλεις στην κοιλάδα του Νότο. Το Σίκλι συνορεύει με την Μόντικα και την Ραγκούζα.
Ντόουγκλας Αουγκούστο Σοάρες Γκόμες

Ο Ντόουγκλας Αουγκούστο Σοάρες Γκόμες ("Douglas Augusto Soares Gomes," γενν. 13 Ιανουαρίου 1997), γνωστός απλά ως Ντόουγκλας, είναι Βραζιλιάνος επαγγελματίας ποδοσφαιριστής, ο οποίος αγωνίζεται ως κεντρικός μέσος για τον ΠΑΟΚ.
Father of All Motherfuckers

Father of All Motherfuckers, (γνωστό κυρίως στην "καθαρή" μορφή του: Father of All...) είναι το επερχόμενο 13ο άλμπουμ της Αμερικάνικης πανκ ροκ μπάντας Green Day. Το άλμπουμ θα δημισιευτεί σε συνεργασία με την Reprise records στις 7 Φεβρουαρίου του 2020.
Παναγιώτης Ελής

Ο Παναγιώτης Ελής (1922 - 25 Απριλίου 1967) υπήρξε ο πρώτος πολιτικός κρατούμενος που δολοφονήθηκε από το δικτατορικό καθεστώς της Χούντας των Συνταγματαρχών.
Ραούλ Μπαένα

Ο Χοσέ Ραούλ Μπαένα Ουρδιάλες ("José Raúl Baena Urdiales," γενν. 2 Μαρτίου 1989) είναι Ισπανός επαγγελματίας ποδοσφαιριστής, ο οποίος αγωνίζεται ως αμυντικός μέσος για τον Ατρόμητο.
Revolution Radio

μικρογραφία|Το λογότυπο του συγκροτήματος γραμμένο με την γραμματοσειρά του εξωφύλλου του άλμπουμ.
Το Revolution Radio, είναι το δωδέκατο άλμπουμ του πανκ ροκ συγκροτήματος Green Day. Κυκλοφόρησε στις 7 Οκτωβρίου του 2016 Είναι το πρώτο άλμπουμ του συγκροτήματος από το 2009 στο οποίο συμμετέχουν μόνο τα 3 αρχικά μέλη του. (Ο Jason White έγινε μέλος της μπάντας το 2012 αλλά αργότερα επέστρεψε στην θέση του touring member χωρίς να έχει συμβάλει στην ηχογράφηση τραγουδιών) Το άλμπουμ πούλησε 95.000 κομμάτια την πρώτη εβδομάδα και έκανε το ντεμπούτο του στις Ηνωμένες Πολιτείες Αμερικής κατακτώντας την πρώτη θέση στο Billboard 200. Το Revolution Radio "σκόραρε" στην πρώτη θέση και σε άλλες χώρες όπως η Ηνωμένο Βασίλειο, Ιρλανδία, Ιταλία, Καναδάς, Νέα Ζηλανδία.
Τζαλαντάρ

Το Τζαλαντάρ (παντζαμπικά: <bdi class="Arab arabic spanAr" dir="rtl" lang="pa-Arab"> (</bdi>είναι πόλη (με καθεστώς δημοτικής επιχείρισης από το 1991) του βορειοδυτικού Ινδικού κρατιδίου του Παντζάμπ με 864.000 κατοίκους. Βρίσκεται σε υψόμετρο 242 μέτρων και εκτείνεται σε μια έκταση 110 τ.χλμ. Το 2011 είχε πληθυσμό 873.725 κατοίκων και πληθυσμιακή πυκνότητα που φτάνει τους 7.943 κατοίκους ανά τετραγωνικό χιλιόμετρο. Βρίσκεται στην επαρχία Τζαλαντάρ.

Είναι η διοικητική έδρα της ομώνυμης επαρχίας. Στο Τζαλαντάρ υπάρχουν βιομηχανίες ζάχαρης, κονσερβοποίησης, κλωστοϋφαντουργίας και κατεργασίας μεταλλευμάτων. Η πόλη είναι γνωστή για την παραδοσιακό στυλ γλυπτικής από ελεφαντόδοντο.
Τεστ Φινκμπέινερ

Το Τεστ Φινκμπέινερ (Finkbeiner test) ελέγχει αν ένα κείμενο περιγράφει μία γυναίκα επιστήμονα με στερεοτυπικά θηλυκούς τρόπους, π.χ. αναφέροντας την οικογενειακή τους κατάσταση. Το τεστ αυτό δημιουργήθηκε από την επιστημονική δημοσιογράφο Κρίστι Ασβάντεν (Christie Aschwanden) για να βοηθήσει τους επιστημονικούς δημοσιογράφους να αποφεύγουν τις προκαταλήψεις φύλου στα άρθρα τους. Πήρε το όνομά του από την δημοσιογράφο Αν Φινκμπέινερ (Ann Finkbeiner) που το 2008 κέρδισε το Βραβείο Επιστημονικής Επικοινωνίας.

Δημιουργήθηκε κατ΄αναλογία του τεστ Μπέκντελ (Bechdel test) που μετρά την αντιπροσώπευση των γυναικών στη μυθοπλασία. Το τεστ Φινκμπέινερ αποτελεί παράδειγμα θετικής δράσης γιατί τα γραπτά κείμενα μπορούν να κάνουν τους ανθρώπους να βλέπουν τις γυναίκες στην επιστήμη διαφορετικά από τους άντρες και μάλιστα με αρνητικό ή άδικο τρόπο.
μικρογραφία|Η Κρίστι Ασβάντεν
Αλαρό

thumb|right|250px|Άποψη της πόλης.
Το Αλαρό (ισπανικά: "Alaró")είναι μια ισπανική πόλη και δήμος, που βρίσκεται στο δυτικό τμήμα της Μαγιόρκα, στις Βαλεαρίδες Νήσους. Συνορεύει με τους δήμους Κονσέλ, Μπινισαλέμ, Γιοσέτα, Μανκόρ ντελ Βάγιε, Εσκόρκα, Μπουνιόλα και Σάντα Μαρία ντελ Καμίνο.
Ελληνοτουρκική σύμβαση της Λωζάνης

Η Ελληνοτουρκική σύμβαση της Λωζάνης (γνωστή επίσημα ως Σύμβαση για την Ανταλλαγή των ελληνικών και τουρκικών Πληθυσμών, επίσης γνωστή ως Σύμβαση της Λωζάνης), ήταν μια συμφωνία μεταξύ των ελληνικών και τουρκικών κυβερνήσεων η οποία υπεγράφη από τους Έλληνες και Τούρκους εκπροσώπους στην Λωζάνη στις 30 Ιανουαρίου 1923, μετά τον ελληνοτουρκικό Πόλεμο του 1919-1922. Η συμφωνία προβλέπει την ταυτόχρονη ανταλλαγή των Ορθοδόξων Χριστιανών (οι οποίοι θα μεταφερθούν στην Ελλάδα) και των Μουσουλμάνων (οι οποίοι θα μεταφερθούν στην Τουρκία). Τα άτομα που μεταφέρθηκαν λόγω της συμφωνίας έφτασαν στα περίπου δύο εκατομμύρια (περίπου 1,5 εκατομμύριο Έλληνες της Ανατολίας και 500.000 Μουσουλμάνοι στην Ελλάδα).
Κλας Πόντους Άρνολντσον

Ο Κλας Πόντους Άρνολντσον ("Klas Pontus Arnoldson", 27 Οκτωβρίου 1844 – 20 Φεβρουαρίου 1916) ήταν Σουηδός δημοσιογράφος, πολιτικός και αφοσιωμένος ειρηνιστής, ο οποίος βραβευθηκε με το Βραβείο Νόμπελ Ειρήνης το 1908 μαζί με τον Δανό Φρέντρικ Μπάγιερ. Υπήρξε ιδρυτικό μέλος της Σουηδικής Ενώσεως Διαιτησίας και Ειρήνης ("Svenska freds- och skiljedomsföreningen").

Ο Άρνολντσον γεννήθηκε στο Γοτεμπόργ και άρχισε τη σταδιοδρομία του ως υπάλληλος των σιδηροδρόμων, προαγόμενος μέχρι τη θέση του σταθμάρχη, στην οποία παρέμεινε από το 1871 έως το 1881. Στη συνέχεια εγκατέλειψε τους σιδηροδρόμους και αφοσιώθηκε στην πολιτική. Το 1881 εκλέχθηκε στο Κοινοβούλιο της Σουηδίας ("Riksdag"). Ως βουλευτής στην Κάτω Βουλή υπηρέτησε από το 1882 μέχρι το 1887.

Ο Άρνολντσον χρησιμοποίησε όλες τις δυνάμεις του για να διαμορφώσει την κοινή γνώμη, τόσο της χώρας του όσο και της Νορβηγίας, προς την κατεύθυνση του ειρηνικού διακανονισμού των διαφορών μεταξύ των κρατών. Συνέγραψε ως δημοσιογράφος αρκετά και δυνατά άρθρα, με τίτλους όπως «Είναι η παγκόσμια ειρήνη εφικτή;», «Η Θρησκεία υπό το φως της ερεύνης», «Η ελπίς των αιώνων» και άλλα. Πέθανε στη Στοκχόλμη σε ηλικία 71 ετών.
Οδηγία 75/319/ΕΟΚ

Η Οδηγία 75/319/ΕΟΚ του Συμβουλίου της 20ής Μαΐου 1975 περί προσεγγίσεως των νομοθεσιών των Κρατών Μελών σχετικά με τα αναλυτικά, φαρμακοτοξικολογικά και κλινικά πρότυπα και πρωτόκολλα όσον αφορά τη δοκιμή των φαρμακευτικών ιδιοσκευασμάτων. Αυτή η οδηγία της Ευρωπαϊκής Ένωσης επιδιώκει να φέρει τα οφέλη των καινοτόμων φαρμάκων σε ασθενείς σε ολόκληρη την Ευρώπη εισάγοντας την αμοιβαία αναγνώριση από τα Κράτη Μέλη των αντίστοιχων εθνικών αδειών κυκλοφορίας τους.

Η οδηγία ορίζει ότι τα κράτη μέλη θα λαμβάνουν όλα τα κατάλληλα μέτρα ώστε τα έγγραφα και τα στοιχεία των αιτήσεων αδειών κυκλοφορίας να συντάσσονται από εμπειρογνώμονες με τα απαιτούμενα τεχνικά ή επαγγελματικά προσόντα πριν υποβληθούν στις αρμόδιες αρχές.
Δημήτρης Κωνσταντινίδης

Ο Δημήτρης Κωνσταντινίδης (Κορινός, 2 Ιουνίου 1994) είναι Έλληνας επαγγελματίας ποδοσφαιριστής, ο οποίος αγωνίζεται ως δεξιός πλάγιος αμυντικός για την MFK Zemplín Michalovce.
Μιχάλι Κόρχουτ

Ο Μιχάλι Κόρχουτ ("Mihály Korhut," γενν. 1 Δεκεμβρίου 1988, Ντέμπρετσεν) είναι Ούγγρος επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός για τον Άρη Θεσσαλονίκης.
Success Story

Success Story είναι ο τίτλος ελληνικής κοινωνικής ταινίας παραγωγής 2017 σε σκηνοθεσία Νίκου Περάκη και σενάριο Κατερίνας Μπέη.

Στην ταινία πρωταγωνιστεί ο Κωνσταντίνος Μαρκουλάκης υποδυόμενος τον Παναγή Πάνδωρας ένα διάσημο και πλούσιο ψυχίατρο που θέλει να μπει στην πολιτική σκηνή της χώρας. Το υπόλοιπο πρωταγωνιστικό καστ αποτελείται από τους Φιόνα Γεωργιάδη, Τόνια Σωτηροπούλου, Πάνο Μουζουράκη, Βάσω Καβαλιεράτου, Κωνσταντίνο Αβαρικιώτη, Τζένη Θεωνά και Νάσο Παπαργυρόπουλο. 

Η ταινία έκανε πρεμιέρα στους κινηματογράφους στις 2 Νοεμβρίου του 2017.
Πανελλήνιο Πρωτάθλημα Φινν 2009

Το Πανελλήνιο Πρωτάθλημα Φινν 2009 ήταν διοργάνωση του Πανελληνίου Πρωταθλήματος Φινν, που διοργανώθηκε από την Ελληνική Ιστιοπλοϊκή Ομοσπονδία και το Ν.Ο. Παλαιού Φαλήρου. Η διοργάνωση πραγματοποιήθηκε στη θαλάσσια περιοχή του Φαληρικού Όρμου από την Τετάρτη 14 έως και την Κυριακή 18 Οκτωβρίου του 2009. Συμμετείχαν αθλητές στις κατηγορίες ανδρών και νέων ανδρών.

Στον πίνακα των μεταλλίων πρωταθλητής αναδείχθηκε ο Αλέξανδρος Δραγούτσης του Ο.Θ.Α. με 17 βαθμούς. Την δεύτερη και την τρίτη θέση κατέκτησαν ο Ιωάννης Μιτάκης του Ι.Ο. Πειραιώς με 17 βαθμούς και ο Ηλίας Κατσώρχης του Ν.O. Τζιτζιφιών Καλλιθέας με 33 βαθμούς.
Οδηγία 2001/83/ΕΚ

Η Οδηγία 2001/83/ΕΚ του Ευρωπαϊκού Κοινοβουλίου και του Συμβουλίου, της 6ης Νοεμβρίου 2001, περί κοινοτικού κώδικα για τα φάρμακα που προορίζονται για ανθρώπινη χρήση. Η οδηγία ασχολήθηκε με τις διαφορές μεταξύ ορισμένων εθνικών διατάξεων, ιδίως μεταξύ των διατάξεων σχετικών με φαρμακευτικά προϊόντα, οι οποίες επηρέασαν άμεσα τη λειτουργία της εσωτερικής αγοράς της Ευρωπαϊκής Ένωσης .
Θοδωρής Κατσαφάδος

Ο Θοδωρής Κατσαφάδος είναι Έλληνας ηθοποιός.